
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ RAJONO SAVIVALDYBĖS TERITORIJOJE ESANČIO
NEKILNOJAMOJO TURTO, KURIS YRA APLEISTAS AR NEPRIŽIŪRIMAS,
SITUACIJOS ĮVERTINIMO BEI PASIŪLYMŲ TEIKIMO KOMISIJOS SUDARYMO

2026 m. spalio 21 d. Nr. AD-1-1034
Kėdainiai

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, 6 dalies 2 punktu ir Kėdainių rajono savivaldybės teritorijoje esančio nekilnojamojo turto, kuris yra apleistas ar neprižiūrimas, nustatymo tvarkos aprašo, patvirtinto Kėdainių rajono savivaldybės tarybos 2026 m. kovo 27 d. sprendimu Nr. TS-54 „Dėl Kėdainių rajono savivaldybės teritorijoje esančio nekilnojamojo turto, kuris yra apleistas ar neprižiūrimas, nustatymo tvarkos aprašo tvirtinimo“, 9 punktu:
1. S u d a r a u Kėdainių rajono savivaldybės teritorijoje esančio nekilnojamojo turto, kuris yra apleistas ar neprižiūrimas, situacijos įvertinimo bei pasiūlymų teikimo komisiją (toliau – Komisija):
1.1. Algimantas Žvikas, Kėdainių rajono savivaldybės administracijos direktoriaus pavaduotojas, komisijos pirmininkas;
1.2. Andrius Kačegavičius, Kėdainių rajono savivaldybės administracijos Architektūros ir urbanistikos skyriaus vyriausiasis specialistas, komisijos sekretorius;
1.3. Skaistė Antanaitienė, Kėdainių rajono savivaldybės administracijos Architektūros ir urbanistikos skyriaus vyriausioji specialistė;
1.4. Žydrė Krivičienė, Kėdainių rajono savivaldybės administracijos Viešosios tvarkos skyriaus vedėja;
1.5. Algimantas Gedgaudas, Kėdainių rajono savivaldybės administracijos Statybos skyriaus patarėjas.
2. Pavedu Komisijai iki kiekvienų metų rugsėjo 20 d. patikrinti, patikslinti iš priežiūros vykdytojų gautus duomenis ir parengti bendrą, visos savivaldybės teritorijoje esančių (apleistų ar neprižiūrimų) nekilnojamojo turto objektų, preliminarų sąrašą, kuriame pateikiama informacija apie nekilnojamąjį turtą – statinio pavadinimas, paskirtis, savininkas, adresas, unikalus numeris, nekilnojamojo turto būklė.
3.Pripažįstunetekusiu galios Kėdainių rajono savivaldybės administracijos direktoriaus 2020 m. liepos 10 d. įsakymą Nr. AD-1-785 „Dėl komisijos sudarymo“ su visais pakeitimais ir papildymais.
4. Šis įsakymas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT-45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT-01102, arba Kaunas, A. Mickevičiaus g. 8A, LT-44312, arba Klaipėda, Galinio Pylimo g. 9, LT-91230, arba Šiauliai, Dvaro g. 80, LT-76298, arba Panevėžys, Respublikos g. 62, LT-35158) Lietuvos Respublikos administracinių bylų teisenos įstatymo nustatyta tvarka.

